অহমীয়া থার এহান ইন্দো-ইউরোপীয় ঠাররজিনা ইন্দো-আর্য শাখার হাবিত্ত মুংবারার ঠারহান। অহমীয়া প্রায় দেড় কোটি মানুর মাতৃভাষাহান। তানুর বপতাই ভারতর অসম রাজ্যেত থাইতারা। এহানবাদে পশ্চিমবঙ্গ, মেঘালয়, অরুণাচল প্রদেশ, ভূটান ও বাংলাদেশেও অসমীয়া ঠার চলের। পূর্ব ভারতীয় মাগধী প্রাকৃতত্ত অহমীয়া ঠার লিংখাত অসে বুলিয়া মাত্তারা। এবাকা অহমীয়া ভারতর অসম রাজ্যের সরকারী ঠারহান বারো রাজ্যর হাবি কাম ঠার এহানলো চলের।